CELEX: 62008CB0151
Language: el
Date: 2008-11-27 00:00:00
Title: Υπόθεση C-151/08: Διάταξη του Δικαστηρίου (τρίτο τμήμα), της 27ης Νοεμβρίου 2008 , (αίτηση του Tribunal Superior de Justicia de Catalunya, Ισπανία, για την έκδοση προδικαστικής αποφάσεως) — N.N. Renta SA κατά Tribunal Económico-Administrativo Regional de Cataluña (TEARC), Generalidad de Cataluña (Άρθρο 104, παράγραφος 3, του Κανονισμού Διαδικασίας — Έκτη οδηγία ΦΠΑ — Άρθρο 33, παράγραφος 1 — Έννοια του όρου φόρος επί του κύκλου εργασιών — Φόρος επί των μεταβιβάσεων περιουσιακών στοιχείων και επί των δικαιοπραξιών που συνάπτονται με δημόσιο έγγραφο)

18.4.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 90/6
            
         Διάταξη του Δικαστηρίου (τρίτο τμήμα) της 27ης Νοεμβρίου 2008 (αίτηση του Tribunal Superior de Justicia de Catalunya, Ισπανία, για την έκδοση προδικαστικής αποφάσεως) — N.N. Renta SA κατά Tribunal Económico-Administrativo Regional de Cataluña (TEARC), Generalidad de Cataluña
   (Υπόθεση C-151/08) (1)
   
   (Άρθρο 104, παράγραφος 3, του Κανονισμού Διαδικασίας - Έκτη οδηγία ΦΠΑ - Άρθρο 33, παράγραφος 1 - Έννοια του όρου «φόρος επί του κύκλου εργασιών» - Φόρος επί των μεταβιβάσεων περιουσιακών στοιχείων και επί των δικαιοπραξιών που συνάπτονται με δημόσιο έγγραφο)
   2009/C 90/09
   Γλώσσα διαδικασίας: η ισπανική
   
      Αιτούν δικαστήριο
   
   Tribunal Superior de Justicia de Catalunya
   
      Διάδικοι στην υπόθεση της κύριας δίκης
   
   N.N. Renta SA
   
      κατά
   
   Tribunal Económico-Administrativo Regional de Cataluña (TEARC), Generalidad de Cataluña
   
      Αντικείμενο
   
   Αίτηση εκδόσεως προδικαστικής αποφάσεως — Tribunal Superior de Justicia de Cataluña — Ερμηνεία του άρθρου 33 της οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49) — Έννοια του όρου «φόρος επί του κύκλου εργασιών» — Εθνικός φόρος επί των μεταβιβάσεων περιουσιακών στοιχείων και επί των δικαιοπραξιών των συναπτομένων δια δημοσίου εγγράφου
   
      Διατακτικό
   
   Το άρθρο 33, παράγραφος 1, της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, όπως έχει τροποποιηθεί με την οδηγία 91/680/ΕΟΚ του Συμβουλίου, της 16ης Δεκεμβρίου 1991, πρέπει να ερμηνευθεί υπό την έννοια ότι δεν απαγορεύει την επιβολή φόρου με προοδευτικά αυξανόμενο ή αναλογικό συντελεστή επί των μεταβιβάσεων περιουσιακών στοιχείων και επί των δικαιοπραξιών που συνάπτονται με δημόσιο έγγραφο, οσάκις ο φόρος αυτός επιβάλλεται κατά τη σύναψη συμβάσεως πωλήσεως από επιχειρηματία δραστηριοποιούμενου στις αγοραπωλησίες ακινήτων ή στην αγορά ακινήτων με σκοπό τη μετατροπή τους και, εν συνεχεία, τη μίσθωσή τους.
   
      (1)  ΕΕ C 158 της 21.6.2008.